               EURÓPSKA KOMISIA
            V Bruseli9. 6. 2017
            COM(2017) 297 final
            2017/0127(CNS)
            Návrh
            ROZHODNUTIE RADY,
            ktorým sa mení rozhodnutie Rady č. 189/2014/EÚ, ktorým sa Francúzsku povoľuje uplatňovať zníženú sadzbu určitých nepriamych daní z „tradičného“ rumu vyrobeného v departmánoch Guadeloupe, Francúzska Guyana, Martinik a Réunion a ktorým sa zrušuje rozhodnutie 2007/659/ES

               DÔVODOVÁ SPRÁVA

               Na tradičný rum z najvzdialenejších francúzskych regiónov sa na trhu v kontinentálnom Francúzsku vzťahuje od roku 1923 osobitný systém spotrebnej dane. Odzrkadľuje to stratégiu dlhodobej daňovej pomoci založenej na zistení, že s výnimkou niekoľkých mimoriadnych rokov silného rastu svetový trh s rumom rastie pomerne pravidelne (+/–3,2 %), a na zosúladení množstiev, na ktoré sa vzťahuje osobitný režim spotrebnej dane, s uvedenou mierou rastu, s cieľom zabezpečiť dlhodobú konkurencieschopnosť sektora cukrovej trstiny, cukru a rumu v najvzdialenejších francúzskych regiónoch. Od vzniku vnútorného trhu a harmonizácie spotrebných daní v Európe sa so súhlasom Európskej únie v tomto osobitnom systéme spotrebnej dane pokračuje. V súčasnosti platný systém povoľujúci toto pokračovanie bol zavedený rozhodnutím 2002/166/ES z 18. februára 2002, ktorým sa Francúzsku povoľuje rozšíriť uplatňovanie zníženej sadzby spotrebnej dane na „tradičný“ rum vyrobený vo francúzskych zámorských departmánoch
                  1
               , aby sa zohľadnila revízia spoločnej organizácie trhov v sektore cukru z roku 2001 a zrušenie colnej ochrany liehových nápojov z roku 2003. V rozhodnutí 2002/166/ES sa takisto konštatovalo, že samotné opatrenia Spoločenstva a vnútroštátne opatrenia, ktoré už boli prijaté v prospech zlepšenia konkurencieschopnosti sektora cukrovej trstiny, cukru a rumu vo francúzskych najvzdialenejších regiónoch, stále neumožňujú dosiahnuť takú úroveň konkurencieschopnosti, ktorá by Francúzsku umožňovala prispôsobiť zdaňovanie tradičného rumu vyrobeného v jeho zámorských departmánoch.

               Rozhodnutím 2002/166/ES sa obmedzilo uplatnenie zníženej sadzby spotrebnej dane na ročnú kvótu 90 000 hl čistého alkoholu, čo zodpovedalo tradičným obchodným tokom zaznamenaným v posledných rokoch pred prijatím uvedeného rozhodnutia, bez ohľadu na mieru rastu. Autori rozhodnutia 2002/166/ES boli presvedčení, že na vytvorenie prostredia právnej istoty pre hospodárske subjekty v sektore cukrovej trstiny, cukru a rumu, a so zreteľom na obdobia odpisovania zariadení a budov by mala stačiť fixná ročná kvóta 90 000 hl na obdobie siedmich rokov od 1. januára 2003 do 31. decembra 2009.

               V skutočnosti Rada už zmenila rozhodnutie 2002/166/ES a nahradila ho rozhodnutím 2007/659/ES
                  2
                z 9. októbra 2007, v ktorom so spätnou účinnosťou zaviedla ročnú kvótu 108 000 hl čistého alkoholu platnú od 1. januára 2007 do 31. decembra 2012. V rozhodnutí 2007/659/ES sa zároveň konštatuje (odôvodnenie 9), že priemysel výroby rumu sa mohol v zámorských departmánoch udržať len vďaka trhu kontinentálneho Francúzska, na ktorom sa na rum zo zámorských departmánov vzťahuje osobitný daňový režim, ktorý čiastočne kompenzuje vysokú výrobnú cenu rumu.

               Rozhodnutím Rady 896/2011/EÚ
                  3
                z 19. decembra 2011 sa zmenilo rozhodnutie 2007/659/ES, pričom obdobie uplatňovania kvóty 108 000 hl sa skrátilo o dva roky – do 31. decembra 2010 a na obdobie od 1. januára 2011 do 31. decembra 2013 sa zaviedla ročná kvóta 120 000 hektolitrov čistého alkoholu.

               Rada sa vo svojom rozhodnutí č. 896/2011/EÚ z 19. decembra 2011 (odôvodnenie 5) domnievala, že kvóta, na ktorú sa môže uplatniť sadzba spotrebnej dane, ktorá je nižšia ako plná sadzba spotrebnej dane, by mala umožňovať ročnú mieru rastu 3,2 % a 4,3 % počas niektorých rokov silného rastu. Je samozrejmé, že nejde o rozhodnutie, ktorým sa zakladá budúci právny záväzok Rady a Komisie. Možno však iba konštatovať, že tieto miery rastu sú už viac ako 25 rokov najstabilnejšími hospodárskymi faktormi, ktoré sú čo najbližšie k hospodárskej realite:

               „… keďže je na trhu v kontinentálnom Francúzsku potrebné podporiť konkurencieschopnosť ,tradičného‘ rumu zo zámorských departmánov, aby sa zabezpečilo fungovanie sektora výroby rumu z cukrovej trstiny v týchto departmánoch, malo by sa prehodnotiť množstvo tradičného rumu s pôvodom v zámorských departmánoch, na ktoré sa môže uplatniť znížená sadzba spotrebnej dane pri uvoľnení do spotreby na uvedenom trhu. Ročná kvóta vo výške 108 000 hektolitrov stanovená v rozhodnutí 2007/659/ES by sa preto mala zvýšiť na 120 000 hektolitrov vrátane kvóty na rok 2011, aby sa tak pri zohľadnení zvýšenia predpokladaného na tento rok zachovala kontinuita. Uvedené zvýšenie kvóty by obsahovalo aj ročný nárast vo výške 4,3 %, čo je o trochu viac ako zvýšenie o 3,2 % zaznamenané v rokoch 2007 – 2010.“

               Rozhodnutím č. 189/2014/EÚ
                  4
                sa zrušuje a nahrádza rozhodnutie č. 896/2011/EÚ a stanovuje sa maximálna ročná kvóta 120 000 hektolitrov čistého alkoholu na obdobie od 1. januára 2010 do 31. decembra 2020. Kvóta stanovená rozhodnutím č. 189/2014/EÚ nezohľadňuje v plnom rozsahu miery rastu predpokladané v rozhodnutí č. 896/2011/EÚ. Nastavením kvóty na ročnú úroveň 120 000 hektolitrov čistého alkoholu na dlhé obdobie desiatich rokov sa navyše zväčšil nesúlad medzi mierami rastu predpokladanými Radou v roku 2011 a dostupnými kvótami.

                        Rok

                        Predpokladaná miera rastu

                        Potreba na konci roka podľa predpokladanej miery rastu (v hektolitroch čistého alkoholu)

                        Dostupná kvóta (v hektolitroch čistého alkoholu)

                        Rozhodnutie ES/EÚ

                        2002

                        0 %

                        90 000

                        2002/166

                        2003

                        3,2 %

                        92 880

                        90 000

                        2002/166

                        2004

                        3,2 %

                        95 852

                        90 000

                        2002/166

                        2005

                        3,2 %

                        98 919

                        90 000

                        2002/166

                        2006

                        3,2 %

                        102 084

                        90 000

                        2002/166

                        2007

                        3,2 %

                        105 351

                        90 000

                        108 000

                        108 000

                        2002/166

                        2007/659

                        2011/896

                        2008

                        3,2 %

                        108 722

                        90 000

                        108 000

                        108 000

                        2002/166

                        2007/659

                        2011/896

                        2009

                        3,2 %

                        112 201

                        90 000

                        108 000

                        108 000

                        2002/166

                        2007/659

                        2011/896

                        2010

                        3,2 %

                        117 025

                        108 000

                        108 000

                        2007/659

                        2011/896

                        2011

                        4,3 %

                        122 057

                        108 000

                        120 000

                        2007/659

                        2011/896

                        2012

                        4,3 %

                        127 306

                        108 000

                        120 000

                        120 000

                        2007/659

                        2011/896

                        189/2014

                        2013

                        4,3 %

                        131 379

                        120 000

                        120 000

                        2011/896

                        189/2014

                        2014

                        3,2 %

                        135 583

                        120 000

                        189/2014

                        2015

                        3,2 %

                        139 922

                        120 000

                        189/2014

                        2016

                        3,2 %

                        144 400

                        120 000

                        189/2014

                        2017

                        3,2 %

                        149 020

                        120 000

                        189/2014

                        2018

                        3,2 %

                        153 789

                        120 000

                        189/2014

                        2019

                        3,2 %

                        158 710

                        120 000

                        189/2014

                        2020

                        3,2 %

                        163 789

                        120 000

                        189/2014

               Výsledkom je, že výrobcovia tradičného rumu nemali dostatočný prístup na trh v kontinentálnom Francúzsku. Predpokladané miery rastu umožňovali na konci roku 2016 kvótu v objeme 144 400 hektolitrov čistého alkoholu, zatiaľ čo kvóta bola obmedzená na 120 000 hektolitrov čistého alkoholu. Z tohto dôvodu je spätné zvýšenie kvóty na rok 2016 na 144 000 hektolitrov čistého alkoholu dorovnaním, ktorého cieľom je zosúladenie kvóty s mierami rastu, ktoré Rada už predpokladala.

               Naliehavosť zvýšenia je nepochybná: kvóta 120 000 hektolitrov čistého alkoholu na rok 2016 sa vyčerpala ešte pred koncom roka 2016 a bez spätného zvýšenia tejto kvóty od 1. januára 2016 výrobcovia utrpia veľké a pravdepodobne nezvratné škody. Vzťahy medzi výrobcami rumu a veľkými maloobchodnými reťazcami vo Francúzsku upravujú zmluvy na jeden rok obsahujúce záväzky týkajúce sa dodávaných objemov, nákupnej ceny, ako aj prípadných zliav a propagačných akcií. Naplnenie kvóty vedie k dodatočnému vyššiemu zdaneniu množstiev, o ktoré bola kvóta prekročená, pričom výrobcovia nemôžu na začiatku roka pri podpise zmlúv predpokladať pravdepodobnosť prekročenia kvóty, ani jeho rozsah. Keďže kúpna cena bola stanovená na začiatku roka na základe nižšieho zdanenia, vyššie zdanenie v dôsledku prekročenia kvóty pred koncom roka je rizikom, s ktorým sa výrobcovia rumu musia vyrovnať. V roku 2016 sa toto riziko premenilo na skutočnosť. Bez spätného zvýšenia kvóty utrpia výrobcovia rumu značné straty v prípade množstiev, o ktoré prekračujú kvótu.

               Okrem toho, pokiaľ by sa kvóta nezvýšila, oslabilo by to výrobcov rumu z francúzskych najvzdialenejších regiónov z hľadiska ich obchodných stratégií na rok 2017: keďže nepoznajú dátum naplnenia kvóty na rok 2017, pravdepodobne sa budú musieť vzdať uvádzania svojho rumu na trh počas koncoročných mesiacov vyznačujúcich sa propagačnými akciami.

               Naliehavosť zvýšenia zdôrazňuje aj hospodársky kontext: vývoz tradičného rumu z Guadeloupe, Francúzskej Guyany, Martiniku a Réunionu do Európskej únie sa znížil. V rokoch 2005 – 2011 sa vývoz tradičného rumu z týchto regiónov do Európskej únie zvýšil zo 155 559 hektolitrov čistého alkoholu v roku 2005 na 205 482 hektolitrov čistého alkoholu v roku 2011. Od roku 2012 tento vývoz výrazne klesol: 189 928 hektolitrov čistého alkoholu v roku 2012, po čom nasledovalo mierne zlepšenie v roku 2013 (190 382 hektolitrov čistého alkoholu), zníženie v roku 2014 (179 755 hektolitrov čistého alkoholu) a za tým mierne zlepšenie v roku 2015 (180 482 hektolitrov čistého alkoholu).

               Toto výrazné zníženie sa vysvetľuje z veľkej časti poklesom vývozu tradičného rumu do Európskej únie z Réunionu, ktorý je najväčším výrobcom tradičného rumu z týchto najvzdialenejších regiónov. V rokoch 2005 – 2011 sa vývoz tradičného rumu z Réunionu zvýšil zo 60 092 hektolitrov čistého alkoholu v roku 2005 na 87 314 hektolitrov čistého alkoholu v roku 2011. Od roku 2012 tento vývoz výrazne klesol na 69 491 hektolitrov čistého alkoholu v roku 2012, po čom nasledovalo mierne zlepšenie v roku 2013 (74 702 hektolitrov čistého alkoholu), následne v roku 2014 dosiahol 63 240 hektolitrov čistého alkoholu a v roku 2015 58 890 hektolitrov čistého alkoholu.

               Pokles zásielok tradičného rumu z týchto najvzdialenejších regiónov do kontinentálnej Európy z veľkej časti spôsobila strata ich podielov na trhu so svetlým rumom v Nemecku v prospech výrobcov z tretích krajín. V roku 2008 predstavoval predaj ľahkého rumu z uvedených najvzdialenejších regiónov v Nemecku 46 065 hektolitrov čistého alkoholu. V rokoch 2014 to už bolo len 22 885 hektolitrov čistého alkoholu a 2015 len 17 091 hektolitrov čistého alkoholu.

               V tejto fáze nemožno vylúčiť, že rozdiel medzi kvótami, ktoré zodpovedajú mieram rastu predpokladaným Komisiou a Radou, a medzi skutočne povolenými kvótami, mohol mať vplyv na takýto vývoj. Táto analýza sa uskutoční v rámci budúcej revízie rozhodnutia č. 189/2014/EÚ.

               Treba takisto poznamenať, že spotreba rumu z tretích krajín vrátane rumu z krajín AKT (africké, karibské a tichomorské štáty) vo Francúzsku sa vyvíjala oveľa priaznivejšie než spotreba rumu pochádzajúceho z Guadeloupe, Francúzskej Guyany, Martiniku a Réunionu. Celková spotreba rumov z tretích krajín dosiahla vo Francúzsku 20 733 hektolitrov čistého alkoholu v roku 2013, v roku 2014 sa zvýšila na 22 679 hektolitrov čistého alkoholu a v roku 2015 na 26 147 hektolitrov čistého alkoholu. Množstvá tradičného rumu vyrobeného v týchto najvzdialenejších regiónoch prepustené do voľného obehu vo Francúzsku sa v tomto období zvyšovali miernejšie: v roku 2013 predstavovali 115 438 hektolitrov čistého alkoholu, v roku 2014 sa zvýšili na 119 066 hektolitrov čistého alkoholu a v roku 2015 na 120 000 hektolitrov čistého alkoholu.

               V nezávislej hospodárskej analýze, ktorú vykonali a v júli 2016 dokončili útvary Komisie, sa dospelo k záveru, že dovoz tradičného rumu z Guadeloupe, Francúzskej Guyany, Martiniku a Réunionu do Francúzska sa týka len malej časti celkovej spotreby alkoholu vo Francúzsku (1 – 2 %), a preto je nepravdepodobné, aby existencia zníženej sadzby na rum narúšala hospodársku súťaž na trhu s rumami vo Francúzsku. Za týchto podmienok je vplyv tohto dovozu na fungovanie jednotného trhu ešte menej pravdepodobný.

               1.KONTEXT NÁVRHU

               •Dôvody a ciele návrhu

                  Francúzske orgány požiadali 22. septembra 2016 Komisiu, aby predložila návrh technickej úpravy rozhodnutia Rady č. 189/2014/EÚ z 20. februára 2014, ktorým sa zvýši ročná kvóta zo 120 000 hektolitrov čistého alkoholu na 144 000 hektolitrov čistého alkoholu. K žiadosti bola pripojená správa odôvodňujúca požadovanú úpravu.

               •Súlad s existujúcimi ustanoveniami v tejto oblasti politiky

                  Táto iniciatíva je v súlade s prioritami stanovenými v politických usmerneniach uvedených v článku 349 Lisabonskej zmluvy. Podľa uvedeného článku je hospodárska a sociálna štruktúra najvzdialenejších regiónov, ktorých súčasťou je Guadeloupe, Francúzska Guyana, Martinik a Réunion, ovplyvnená ich odľahlosťou, ostrovným charakterom, malou rozlohou, obťažnými topografickými a klimatickými podmienkami, hospodárskou závislosťou na malom množstve výrobkov, čo spolu negatívne pôsobí na rozvoj týchto území. V uvedenom článku 349 sa preto stanovuje, že Rada na návrh Komisie a po porade s Európskym parlamentom prijme osobitné opatrenia na stanovenie podmienok na uplatnenie zmlúv a spoločných politík na uvedených územiach. Cieľom zvýšenia kvóty je vytvorenie a udržanie pracovných miest, hospodárskeho rastu a investícií v sektore cukrovej trstiny a rumu. Týmto zvýšením sa jednotný trh prehĺbi a viac sprístupní pre hospodárske subjekty usadené v uvedených najvzdialenejších regiónoch tým, že bude kompenzovať znevýhodnenia vyplývajúce z ich zemepisnej a hospodárskej situácie.

                  Popri samotnej úprave kvóty sa Komisia bude musieť pri budúcom stanovovaní kvót a ich odôvodnení oprieť o analýzy predložené Francúzskom do 31. júla 2017 v rámci revízie v polovici trvania ustanovenej v rozhodnutí č. 189/2014/EÚ z 20. februára 2014.

               •Súlad s ostatnými politikami Únie

                  Podľa článku 349 ods. 3 Zmluvy o fungovaní Európskej únie (Lisabonská zmluva), Rada prijme svoje opatrenia s prihliadnutím na osobitné charakteristiky a obmedzenia týchto najvzdialenejších regiónov bez toho, aby narušila integritu a súdržnosť právneho poriadku Únie vrátane vnútorného trhu a spoločných politík. Rozhodnutie č. 189/2014/EÚ a parametre, na ktorých sa zakladá, sa považovali za v súlade s ostatnými politikami Únie. Zvýšenie kvóty predstavuje spätnú a obmedzenú úpravu, ktorou sa kvóta zosúlaďuje s úrovňou zodpovedajúcou mieram rastu, ktoré Rada už predpokladala. Ostatné parametre rozhodnutia č. 189/2014/EÚ sa nemenia. Za týchto podmienok nemôže mať zvýšenie ročnej kvóty zo 120 000 hektolitrov čistého alkoholu na 144 000 hektolitrov čistého alkoholu nijaký vplyv na súlad rozhodnutia č. 189/2014/EÚ s ostatnými politikami Únie.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Článok 349 Lisabonskej zmluvy – Zmluvy o fungovaní Európskej únie (ZFEÚ).

                •Subsidiarita (v prípade inej ako výlučnej právomoci)

                  Na základe článku 349 ZFEÚ je iba Rada oprávnená prijímať osobitné opatrenia v prospech najvzdialenejších regiónov s cieľom prispôsobiť uplatňovanie zmlúv vrátane spoločných politík týmto regiónom z dôvodu existencie pretrvávajúcich znevýhodnení, ktoré majú vplyv na ich hospodársku a sociálnu situáciu.

                  Návrh rozhodnutia Rady je teda v súlade so zásadou subsidiarity.

               •Proporcionalita

                  Podľa zásady proporcionality obsah a forma opatrenia Únie neprekročia rámec toho, čo je nevyhnutné na dosiahnutie cieľov zmlúv. Kvóta 144 000 hektolitrov čistého alkoholu zodpovedá plánovaným mieram rastu a množstvu, ktoré vyplýva z uplatnenia tejto miery rastu na konci roka 2016. Zmena existujúceho rozhodnutia so spätným účinkom je v právnom rámci nariadenia č. 189/2014/EÚ jediný spôsob, ako dosiahnuť zvýšenie kvóty od 1. januára 2016 na úroveň zodpovedajúcu miere rastu 3,2 %. Obsah ani forma opatrenia teda neprekračujú rámec toho, čo je nevyhnutné na dosiahnutie cieľov článku 349 ZFEÚ.

               •Výber nástroja

                  Pozri v časti Proporcionalita.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  1. Z článku 349 prvého pododseku ZFEÚ podľa výkladu Súdneho dvora v spojených veciach C-132/14 až C-136/14 vyplýva, že „osobitné opatrenia“, ktorých sa týka, treba prijať „vzhľadom na“ „hospodársku a sociálnu štruktúru [štrukturálnu hospodársku a sociálnu situáciu]“ najvzdialenejších regiónov, ktorá „je ovplyvnená“ určitým počtom faktorov, „čo spolu negatívne pôsobí na rozvoj týchto území“. Tieto faktory sú teda v článku 349 prvom pododseku ZFEÚ uvedené ako skutočnosti zhoršujúce štrukturálnu hospodársku a sociálnu situáciu najvzdialenejších regiónov, ktoré musí Rada podľa článku 349 tretieho pododseku ZFEÚ zohľadniť pri prijímaní predmetných osobitných opatrení [ROZSUDOK SÚDNEHO DVORA (veľká komora) z 15. decembra 2015 v spojených veciach C-132/14 až C-136/14, body 67 a 68). So zreteľom na uvedený výklad Súdneho dvora a na základe ďalej vysvetlených dôvodov zastáva Komisia názor, že jediným vhodným opatrením je naliehavé spätné zvýšenie kvóty, na ktorú sa môže uplatňovať znížená sadzba spotrebnej dane, zo 120 000 hektolitrov čistého alkoholu na 144 000 hektolitrov čistého alkoholu:

                  – výrobcovia tradičného rumu nemali dostatočný prístup na trh v kontinentálnom Francúzsku. Predpokladané miery rastu zodpovedali na konci roka 2016 kvóte 144 400 hektolitrov čistého alkoholu. Z tohto dôvodu je spätné zvýšenie kvóty na rok 2016 na 144 000 hektolitrov čistého alkoholu iba dorovnaním, ktorého cieľom je zvýšenie kvóty na úroveň, ktorú Komisia a Rada už predpokladala,

                  – Komisia a Rada už stanovili a určili hospodársky rámec,

                  – rýchle a spätné zvýšenie je nevyhnutné, aby sa zabránilo bezprostrednému a pravdepodobne nezvratnému poškodeniu výrobcov,

                  – údaje Eurostatu svedčia o zjavnom poklese vývozu tradičného rumu vyrobeného v týchto najvzdialenejších regiónoch do Európskej únie,

                  – údaje poukazujú na stratu podielov na trhu s tradičným rumom v ďalších členských krajinách Únie v prospech výrobcov z tretích krajín,

                  – dovoz rumov z iných tretích krajín prepustených do voľného obehu v kontinentálnom Francúzsku sa vyvíjal oveľa priaznivejšie,

                  – ostatné parametre rozhodnutia č. 189/2014/EÚ sa nezmenili.

                  2. Ide o opatrenie spočívajúce v úprave, ktorej obmedzené hospodárske dôsledky v súčasnosti nie sú dôvodom na vynaloženie nákladov na „posúdenie vplyvu“. Zvýšenie kvóty so spätnou účinnosťou od 1. januára 2016 je v tomto prípade jedinou možnosťou, ako zabezpečiť, aby „tradičný rum“ z týchto najvzdialenejších regiónov zostal konkurencieschopný na trhu Únie.

                  Okrem toho, v nezávislej hospodárskej štúdii, ktorú vykonali a v júli 2016
                     5
                   dokončili útvary Komisie s cieľom posúdiť, či je smernica 92/83/EHS stále v súlade so zamýšľaným cieľom, sa dospelo k záveru, že dovoz tradičného rumu z Guadeloupe, Francúzskej Guyany, Martiniku a Réunionu do Francúzska sa týka len malej časti celkovej spotreby alkoholu vo Francúzsku, a preto je nepravdepodobné, aby existencia zníženej sadzby narúšala hospodársku súťaž na trhu s rumami vo Francúzsku. Vplyv tohto dovozu na fungovanie jednotného trhu je za týchto podmienok ešte menej pravdepodobný.

                  Uvedené závery boli uverejnené a uskutočnili sa konzultácie so všetkými zainteresovanými stranami. Aj keď táto štúdia nebola zameraná osobitne na zvýšenie kvóty tradičných rumov z Guadeloupe, Francúzskej Guyany, Martiniku a Réunionu, na ktoré sa môže uplatňovať znížená sadzba spotrebnej dane v kontinentálnom Francúzsku, Komisia dospela k záveru, že ani jeden z viac než 750 príspevkov prijatých a overených v rámci tejto konzultácie neposkytol argumenty alebo iné informácie vhodné na podrobnejšiu analýzu
                     6
                  .

               •Konzultácie so zainteresovanými stranami

                  Pozri predtým uvedený odsek.

                  Popri okamžitej úprave kvóty sa Komisia bude musieť oprieť o analýzy predložené Francúzskom do 31. júla 2017 v rámci revízie v polovici trvania ustanovenej v rozhodnutí č. 189/2014/EÚ z 20. februára 2014. V rámci tejto revízie sa znovu uskutočnia konzultácie so všetkými zainteresovanými stranami.

               •Získavanie a využívanie expertízy

                  Pozri v časti „Hodnotenia ex post/kontroly vhodnosti existujúcich právnych predpisov“.

               •Regulačná vhodnosť a zjednodušenie

                  Neuplatňuje sa.

               •Základné práva

                  Neuplatňuje sa.

               4.VPLYV NA ROZPOČET

                  Návrh nemá vplyv na rozpočet.

               2017/0127 (CNS)

               Návrh

               ROZHODNUTIE RADY,

               ktorým sa mení rozhodnutie Rady č. 189/2014/EÚ, ktorým sa Francúzsku povoľuje uplatňovať zníženú sadzbu určitých nepriamych daní z „tradičného“ rumu vyrobeného v departmánoch Guadeloupe, Francúzska Guyana, Martinik a Réunion a ktorým sa zrušuje rozhodnutie 2007/659/ES

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 349,

               so zreteľom na návrh Európskej komisie,

               po postúpení návrhu legislatívneho aktu národným parlamentom,

               so zreteľom na stanovisko Európskeho parlamentu
                  7
               ,

               so zreteľom na stanovisko Európskeho hospodárskeho a sociálneho výboru
                  8
               ,

               so zreteľom na stanovisko Výboru regiónov
                  9
               ,

               konajúc v súlade s mimoriadnym legislatívnym postupom,

               keďže:

               (1)Podľa článku 1 rozhodnutia Rady č. 189/2014/EÚ
                  10
                sa Francúzsku povolilo predĺžiť na francúzskom kontinentálnom území uplatňovanie sadzby spotrebnej dane na „tradičný“ rum vyrobený v departmánoch Guadeloupe, Francúzska Guyana, Martinik a Réunion, ktorá je nižšia ako plná sadzba spotrebnej dane z alkoholu stanovená v článku 3 smernice Rady 92/84/EHS
                  11
               , a uplatňovať sadzbu poplatku nazývaného „cotisation sur les boissons alcooliques“ (ďalej len „poplatok VSS“), ktorá je nižšia ako plná sadzba uplatniteľná podľa vnútroštátnych právnych predpisov Francúzska.

               (2)Podľa článku 3 uvedeného rozhodnutia sa znížené sadzby spotrebnej dane a poplatku VSS vzťahujúce sa na tento „tradičný“ rum obmedzujú na ročnú kvótu 120 000 hektolitrov čistého alkoholu.

               (3)Francúzske orgány požiadali 22. septembra 2016 Komisiu, aby predložila návrh technickej úpravy, ktorým sa zvýši ročná kvóta zo 120 000 hektolitrov čistého alkoholu na 144 000 hektolitrov čistého alkoholu. K žiadosti bola pripojená správa s informáciami odôvodňujúcimi požadovanú úpravu. Výrobcovia tradičného rumu nemali v roku 2016 dostatočný prístup na trh v kontinentálnom Francúzsku. Predpokladané miery rastu si vyžadovali kvótu 144 400 hektolitrov čistého alkoholu a tento objem bol dosiahnutý na konci roka 2016. Ročná kvóta 120 000 hektolitrov čistého alkoholu by sa preto mala zvýšiť na 144 000 hektolitrov čistého alkoholu. Opatrenia schválené rozhodnutím Rady č. 189/2014/EÚ budú predmetom analýzy a podobnejšej revízie celého systému. V tejto analýze sa zohľadní správa Francúzska uvedenú v článku 4 rozhodnutia č. 189/2014/EÚ.

               (4)Kvóta 120 000 hektolitrov čistého alkoholu stanovená na rok 2016 sa vyčerpala ešte pred koncom roka 2016 a bez spätného zvýšenia tejto kvóty od 1. januára 2016 by výrobcovia mohli utrpieť veľké a pravdepodobne nezvratné škody. Vzťahy medzi výrobcami rumu a veľkými maloobchodnými reťazcami vo Francúzsku upravujú zmluvy na jeden rok obsahujúce záväzky týkajúce sa dodávaných objemov, nákupnej ceny, ako aj prípadných zliav a propagačných akcií. Naplnenie kvóty viedlo k dodatočnému a nepredvídateľnému zvýšeniu zdanenia množstiev, o ktoré bola kvóta prekročená, pričom výrobcovia nemohli na začiatku roka pri podpise zmlúv predpokladať pravdepodobnosť prekročenia kvóty, ani jeho rozsah. Bez spätného zvýšenia kvóty utrpia výrobcovia rumu značné straty v prípade množstiev, o ktoré prekračujú kvótu. Je preto potrebné schváliť spätné zvýšenie kvóty od 1. januára 2016.

               (5)Ostatné parametre rozhodnutia č. 189/2014/EÚ sa nezmenili a nezávislou hospodárskou analýzou, ktorú vykonali a v júli 2016 dokončili útvary Komisie, sa potvrdilo, že dovoz tradičných rumov z Guadeloupe, Francúzskej Guyany, Martiniku a Réunionu do Francúzska sa týka len malej časti celkovej spotreby alkoholu vo Francúzsku. Z tohto dôvodu je nepravdepodobné, že existencia zníženej sadzby by narúšala hospodársku súťaž na trhu s rumami vo Francúzsku a už vôbec nie na jednotnom trhu.

               (6)Týmto rozhodnutím nie je dotknuté prípadné uplatňovanie článkov 107 a 108 ZFEÚ.

               (7)Rozhodnutie č. 189/2014/EÚ by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

               Článok 1

               1. V článku 3 rozhodnutia č. 189/2014/EÚ sa odsek 1 nahrádza takto:

               „1. Znížené sadzby spotrebnej dane a poplatku VSS uvedené v článku 1 a vzťahujúce sa na rum uvedený v článku 2 sa obmedzujú na ročnú kvótu 120 000 hektolitrov čistého alkoholu v období do 31. decembra 2015. V období od 1. januára 2016 do 31. decembra 2020 sa obmedzujú na ročnú kvótu 144 000 hektolitrov čistého alkoholu.“

               Článok 2

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               V Bruseli

                     Za Radu

                     predseda

                     (1)
                  Rozhodnutie Rady 2002/166/ES z 18. februára 2002, ktorým sa Francúzsku povoľuje rozšíriť uplatňovanie zníženej sadzby spotrebnej dane na „tradičný“ rum vyrobený vo francúzskych zámorských departmánoch (Ú. v. ES L [55], [26.2.2002], s. [33]).

                     (2)
                  Rozhodnutie Rady 2007/659/ES z 9. októbra 2007, ktorým sa Francúzsku povoľuje uplatňovať zníženú sadzbu spotrebnej dane z „tradičného“ rumu vyrobeného v jeho zámorských departmánoch a ktorým sa zrušuje rozhodnutie 2002/166/ES (Ú. v. EÚ L [270], [13.10.2007], s. [12]).

                     (3)
                  Rozhodnutie Rady č. 896/2011/EÚ z 19. decembra 2011, ktorým sa mení a dopĺňa rozhodnutie 2007/659/ES, pokiaľ ide o obdobie jeho uplatňovania a ročnú kvótu, na ktorú sa vzťahuje znížená sadzba spotrebnej dane (Ú. v. EÚ L [345], [29.12.2011], s. [18]).

                     (4)
                  Rozhodnutie Rady č. 189/2014/EÚ z 20. februára 2014, ktorým sa Francúzsku povoľuje uplatňovať zníženú sadzbu určitých nepriamych daní z „tradičného“ rumu vyrobeného v departmánoch Guadeloupe, Francúzska Guyana, Martinik a Réunion a ktorým sa zrušuje rozhodnutie 2007/659/ES (Ú. v. EÚ L [59], [28.2.2014], s. [1]).

                     (5)
                  Správa str. 28 a príloha 7 str. 17 – 20.

                     https://circabc.europa.eu/sd/a/3e197d56-02d3-4efd-b056-5b7d53b8e196/Evaluation%20of%20Council%20Directive%2092-83-EEC%20on%20the%20harmonisation%20of%20the%20structures%20of%20excise%20duties%20on%20alcohol%20and%20alcoholic%20beverages.pdf.

                     (6)

                     https://circabc.europa.eu/sd/a/c1011602-0d01-4d97-9ce1-56a23fa57929/Appendix%209a%20-%20Open%20public%20consultation%20summary%20report.pdf.

                     (7)
                  Ú. v. EÚ C , , s. .

                     (8)
                  Rozhodnutie Rady č. 189/2014/EÚ z 20. februára 2014, ktorým sa Francúzsku povoľuje uplatňovať zníženú sadzbu určitých nepriamych daní z „tradičného“ rumu vyrobeného v departmánoch Guadeloupe, Francúzska Guyana, Martinik a Réunion a ktorým sa zrušuje rozhodnutie 2007/659/ES (Ú. v. EÚ L 59, 28.2.2014, s. 1).

                     (9)
                  Smernica Rady 92/84/EHS z 19. októbra 1992 o aproximácii sadzieb spotrebnej dane na alkohol a alkoholické nápoje (Ú. v. ES L 316, 31.10.1992, s. 29).


Dôležité právne oznámenie

|

52006PC0802

Návrh rozhodnutia Rady ktorým sa Estónsku, Slovinsku, Švédsku a Spojenému kráľovstvu povoľuje uplatňovať osobitné opatrenie, ktoré je výnimkou z článku 17 ods. 1 šiestej smernice 77/388/EHS Rady o zosúladení právnych predpisov členských štátov o dani z obratu  /* KOM/2006/0802 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 14.12.2006KOM(2006) 802 v konečnom zneníNávrhROZHODNUTIA RADYktorým sa Estónsku, Slovinsku, Švédsku a Spojenému kráľovstvu povoľuje uplatňovať osobitné opatrenie, ktoré je výnimkou z článku 17 ods. 1 šiestej smernice 77/388/EHS Rady o zosúladení právnych predpisov členských štátov o dani z obratu(predložený Komisiou)DÔVODOVÁ SPRÁVAKONTEXT NÁVRHU |110 | Dôvody a ciele návrhu Podľa článku 27 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, môže Rada, ktorá koná jednomyseľne na návrh Komisie, povoliť ktorémukoľvek členskému štátu uplatňovať osobitné opatrenia odchylné od tejto smernice s cieľom zjednodušiť postup pri účtovaní dane. Listom, doručeným Generálnemu sekretariátu Komisie 26. januára 2006, požiadalo Spojené kráľovstvo o predĺženie doby uplatňovania platnej výnimky z článku 17 ods. 1 smernice 77/388/EHS. Na základe povolenej výnimky môže Spojené kráľovstvo odložiť uplatnenie práva na odpočet DPH, kým sa neuhradí dodávateľovi. O povolenie výnimky z článku 17 ods. 1 smernice 77/388/EHS odložiť uplatnenie práva na odpočet DPH, kým sa neuhradí dodávateľovi, požiadalo Estónsko listom doručeným Generálnemu sekretariátu Komisie 31. augusta 2006, Slovinsko listom doručeným 27. júna 2006 a Švédsko listom doručeným 6. apríla 2006. Komisia v súlade s článkom 27 ods. 2 smernice 77/388/EHS informovala ostatné členské štáty listom zo 6. októbra 2006 o žiadosti Estónska, listom zo 6. októbra o žiadosti Slovinska, listom zo 4. októbra 2006 o žiadosti Švédska a listom zo 6. októbra 2006 o žiadosti Spojeného kráľovstva. Listom zo 6. októbra 2006 Švédsku a listom z 9. októbra 2006 Estónsku, Slovinsku a Spojenému kráľovstvu Komisia oznámila týmto členským štátom, že má všetky informácie potrebné na posúdenie žiadostí. |120 | Všeobecný kontext V Spojenom kráľovstve funguje voliteľný zjednodušený systém (cash accounting, účtovanie v hotovosti) pre osoby, ktorých obrat nie je vyšší ako 660 000 GBP (približne 964 000 EUR). V rámci tohto systému môžu oprávnené osoby na základe tretieho pododseku článku 10 ods. 2 smernice 77/388/EHS odložiť vyplatenie dane, kým sa neuhradí platba. Zdaniteľné osoby, ktoré si zvolili možnosť využívať zjednodušený systém, zároveň na základe výnimky z článku 17 ods. 1 smernice 77/388/EHS nemôžu odpočítať daň na vstupe, kým sa neuhradí dodávateľovi. Povolenie uplatňovať výnimku z článku 17 ods. 1 smernice 77/388/EHS sa Spojenému kráľovstvu udelilo na základe rozhodnutia Rady 87/400/EHS. Toto rozhodnutie sa vzťahuje len na využívanie systému účtovania v hotovosti v prípade zdaniteľných osôb, ktorých ročný obrat bol nižší ako 340 000 ECU. Zároveň s niekoľkými predĺženiami doby uplatňovania tejto výnimky rozhodnutiami Rady 90/497/EEC, 93/111/EEC, 97/375/EC, 2000/435/EC a 2003/909/EC sa postupne zvyšoval aj strop obratu až na súčasných 660 000 GBP. Spojené kráľovstvo v predloženej žiadosti o povolenie výnimky požiadalo o zvýšenie stropu pre systém účtovania v hotovosti na 1 350 000 (približne 2 000 000 EUR), čím by sa platná suma zdvojnásobila. Systém účtovania v hotovosti je podľa Spojeného kráľovstva súčasťou série zjednodušujúcich opatrení, ktorých cieľom je pomôcť malým a stredným podnikom. Počet podnikov, ktoré sú teoreticky oprávnené využívať systém účtovania v hotovosti, je približne 1 milión a počet podnikov, ktoré by z tohto systému mohli profitovať je 750 000. Z týchto podnikov využíva systém 159 000. Zvýšením stropu obratu by sa ďalších 57 000 spoločností stalo oprávnenými využívať tento systém. Súčasná výnimka platí do 31. decembra 2006. Spojené kráľovstvo predložilo žiadosť o predĺženie doby uplatňovania výnimky do 31. decembra 2009. Komisia zastáva názor, že oba aspekty žiadosti Spojeného kráľovstva, teda zvýšenie stropu obratu, ako aj doba uplatňovania výnimky, sú prijateľné. Voliteľný systém účtovania v hotovosti sa v Spojenom kráľovstve využíva od 1. októbra 1987. Zvýšenie stropu obratu, o ktoré sa žiada, nebude mať za následok žiadna zmenu tohto systému. Estónsko, Slovinsko a Švédsko takisto žiadajú o povolenie výnimky z článku 17 ods. 1 smernice 77/388/EHS, aby mohli využívať voliteľný zjednodušený systém (účtovanie v hotovosti). Podobne ako v Spojenom kráľovstve by oprávnené osoby v rámci tohto systému mohli na základe tretieho pododseku článku 10 ods. 2 smernice 77/388/EHS odložiť platbu dane, kým sa nezrealizuje platba. Zdaniteľné osoby, ktorí si by zvolili možnosť využívať zjednodušený systém, by zároveň na základe výnimky z článku 17 ods. 1 smernice 77/388/EHS nemohli odpočítať daň na vstupe, kým by sa neuhradí dodávateľovi. Podrobnosti systému vrátane pravidiel priznávania práva na výnimku a jeho odnímania a osobitných požiadaviek týkajúcich sa účtovníctva určia členské štáty. V prípade Slovinska by sa stanovil strop 50 000 000 toliarov (približne 208 000 EUR). Predpokladá sa, že zo 62 000 podnikov, ktoré by mohli využívať systém, si približne 1 000 zvolí využívať ho. V prípade Švédska by sa stanovil strop 3 000 000 SEK (približne 300 000 EUR), čím by sa umožnilo využívať systém približne 630 000 podnikom, pričom sa odhaduje, že 60 %, teda 400 000, z nich si tento systém zvolí. Vzorom pre žiadosť Slovinska a žiadosť Švédska o povolenie výnimky bola platná výnimka pre Spojené kráľovstvo a navrhované predĺženie doby jej platnosti, a preto Komisia môže podporiť tieto žiadosti, ktorých cieľom je zjednodušiť postupy pre malé podniky. V prípade Estónska nie sú pravidlá voliteľného zjednodušeného systému (účtovanie v hotovosti) obmedzené stropom obratu, je však určený iba pre zdaniteľné osoby, ktoré sú podľa estónskych právnych predpisov jedinými majiteľmi, ktorých je v súčasnosti na účely DPH registrovaných 5 700. Tieto podniky môžu priznať svoj príjem na účely priameho zdanenia podľa účtovných pravidiel na hotovostnom základe. Účtovné povinnosti týchto podnikov by sa preto zjednodušili, ak by mohli priznať DPH takisto na hotovostnom základe. Komisia vzhľadom na malý počet podnikov, v prípade ktorých sa systém bude uplatňovať, a na výhody zo zjednodušenia, ktoré zo systému vyplynú, môže podporiť túto žiadosť o povolenie výnimky. |130 | Platné ustanovenia týkajúce sa návrhu Rozhodnutie Rady 97/375/ES z 9. júna 1997, ktorým sa Spojenému kráľovstvu povoľuje uplatňovať opatrenie stanovujúce výnimku z článku 17 ods. 1 šiestej smernice Rady 77/388/EHS o zosúladení právnych predpisov členských štátov týkajúcich sa daní z obratu. Toto rozhodnutie sa zmenilo a doplnilo rozhodnutiami Rady 2000/435/ES z 29. júna 2000 a 2003/909/ES z 22. decembra 2003 a jeho platnosť uplynie 31. decembra 2006. |141 | Súlad s inými politikami a cieľmi Únie Neuplatňuje sa. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |219 | Nie je relevantné. |Získavanie a využívanie expertízy |229 | Externá expertíza nebola potrebná. |230 | Hodnotenie vplyvu Navrhované rozhodnutie sa týka zjednodušujúcich opatrení pre vyrubovanie DPH malým a stredným podnikom a môže viesť k zlepšeniu situácie hotovostného toku dotknutých podnikov. V dôsledku malého rozsahu výnimky bude vplyv v každom prípade obmedzený. |PRÁVNE PRVKY NÁVRHU |305 | Zhrnutie navrhovaných opatrení Povolenie Spojenému kráľovstvu pokračovať v uplatňovaní výnimky z článku 17 ods. 1 šiestej smernice Rady 77/388/EHS a povolenie Estónsku, Slovinsku a Švédsku začať túto výnimku uplatňovať, aby mohli využívať voliteľný systém účtovania v hotovosti, v rámci ktorého zdaniteľná osoba musí odložiť odpočítanie DPH, kým sa nezrealizuje platba za tovar alebo služby dodávateľovi. |310 | Právny základ Článok 27 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia. |329 | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z tohto dôvodu (týchto dôvodov). |331 | Toto rozhodnutie sa týka povolenia udeliť členskému štátu výnimku na základe jeho vlastnej žiadosti a neukladá sa ním žiadna povinnosť. |332 | Vzhľadom na obmedzený rozsah výnimky, osobitné opatrenie je úmerné sledovanému cieľu. |Výber nástrojov |341 | Navrhované nástroje: iné. |342 | Iné nástroje by neboli vhodné z tohto dôvodu (týchto dôvodov). Podľa článku 27 šiestej smernice Rady 77/388/EHS o zosúladení právnych predpisov členských štátov týkajúcich sa daní z obratu, výnimku zo spoločných pravidiel DPH je možné udeliť len na základe povolenia Rady, ktorá koná jednomyseľne na návrh Komisie. Rozhodnutie Rady je jediný primeraný nástroj, keďže môže byť určené jednému členskému štátu. |VPLYV NA ROZPOčET |409 | Návrh nemá žiadny vplyv na rozpočet Spoločenstva. |DODATOčNÉ INFORMÁCIE |520 | Zrušenie existujúcich právnych predpisov Prijatím návrhu dôjde k zrušeniu platných právnych predpisov. |Preskúmanie/revízia/doložka o platnosti |E-4340 | Návrh zahŕňa doložku o platnosti. |1.  NávrhROZHODNUTIA RADYktorým sa Estónsku, Slovinsku, Švédsku a Spojenému kráľovstvu povoľuje uplatňovať osobitné opatrenie, ktoré je výnimkou z článku 17 ods. 1 šiestej smernice 77/388/EHS Rady o zosúladení právnych predpisov členských štátov o dani z obratuRADA EURÓPSKEJ ÚNIE ,so zreteľom na Zmluvu o založení Európskeho spoločenstva ,so zreteľom na šiestu smernicu Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia[1], a najmä na jej článok 27 ods. 1 ,so zreteľom na návrh Komisie[2],keďže:(1) Rozhodnutím 97/375/ES[3] sa Spojenému kráľovstvu povolilo v súlade s postupom ustanoveným v článku 27 smernice 77/388/EHS uplatňovať osobitné opatrenie, ktoré je výnimkou z článku 17 ods. 1 uvedenej smernice a na základe ktorého sa uplatňuje voliteľný systém, v rámci ktorého sa daň účtuje na základe vyplatenej a prijatej hotovosti (účtovanie v hotovosti). V rámci tohto systému účtovania v hotovosti môže Spojené kráľovstvo odchylne od článku 17 ods. 1 uvedenej smernice odložiť právo na odpočet DPH na vstupe zdaniteľných osôb, ktoré podľa druhej zarážky tretieho pododseku článku 10 ods. 2 uvedenej smernice účtujú DPH na výstupe za svoj tovar a služby až po prijatí platby ceny od zákazníkov, kým sa DPH na vstupe nezaplatí dodávateľovi.(2) Listom doručeným na Generálny sekretariát Komisie 26. januára 2006 Spojené kráľovstvo požiadalo o predĺženie doby uplatňovania výnimky z článku 17 ods. 1 smernice 77/388/EHS. Takisto požiadalo o zvýšenie stropu obratu pri zjednodušenom systéme účtovania v hotovosti z 660 000 GBP na 1 350 000 GBP.(3) Listom doručeným na Generálny sekretariát Komisie 31. augusta 2006 Estónsko požiadalo o povolenie na uplatňovanie výnimky z článku 17 ods. 1 smernice 77/388/EHS, aby sa zdaniteľným osobám mohlo povoliť odpočítanie DPH vtedy, keď sa zrealizuje platba dodávateľovi. Toto odloženie odpočtu DPH sa bude uplatňovať len v rámci zjednodušeného systému účtovania v hotovosti, v rámci ktorého zdaniteľné osoby podľa druhej zarážky tretieho pododseku článku 10 ods. 2 uvedenej smernice účtujú DPH na výstupe za tovar a služby až po prijatí platby od zákazníkov. Estónsko požiadalo o to, aby sa systém účtovania v hotovosti vzťahoval iba na zdaniteľné osoby, ktoré sú podľa estónskych právnych predpisov jedinými majiteľmi.(4) Listom doručeným na Generálny sekretariát Komisie 27. júna 2006 Slovinsko požiadalo o povolenie na uplatňovanie výnimky z článku 17 ods. 1 smernice 77/388/EHS, aby sa zdaniteľným osobám mohlo povoliť odpočítanie DPH vtedy, keď sa zrealizuje platba dodávateľovi. Toto odloženie odpočtu DPH sa bude uplatňovať len v rámci zjednodušeného systému účtovania v hotovosti, v rámci ktorého zdaniteľné osoby podľa druhej zarážky tretieho pododseku článku 10 ods. 2 uvedenej smernice účtujú DPH na výstupe za tovar a služby až po prijatí platby od zákazníkov. Slovinsko požiadalo o to, aby sa strop obratu pre zjednodušený systém účtovania v hotovosti stanovil na 50 000 000 SIT.(5) Listom doručeným na Generálny sekretariát Komisie 6. apríla 2006 Švédsko požiadalo o povolenie na uplatňovanie výnimky z článku 17 ods. 1 smernice 77/388/EHS, aby sa zdaniteľným osobám mohlo povoliť odpočítanie DPH vtedy, keď sa zrealizuje platba dodávateľovi. Toto odloženie odpočtu DPH sa bude uplatňovať len v rámci zjednodušeného systému účtovania v hotovosti, v rámci ktorého zdaniteľné osoby podľa druhej zarážky tretieho pododseku článku 10 ods. 2 uvedenej smernice účtujú DPH na výstupe za tovar a služby až po prijatí platby od zákazníkov. Švédsko požiadalo o to, aby sa strop obratu pre zjednodušený systém účtovania v hotovosti stanovil na 3 000 000 SEK.(6) Komisia v súlade s článkom 27 ods. 2 smernice 77/388/EHS informovala ostatné členské štáty listom zo 6. októbra 2006 o žiadosti Estónska, listom zo 6. októbra o žiadosti Slovinska, listom zo 4. októbra 2006 o žiadosti Švédska a listom zo 6. októbra 2006 o žiadosti Spojeného kráľovstva. Listom zo 6. októbra 2006 Švédsku a listom z 9. októbra 2006 Estónsku, Slovinsku a Spojenému kráľovstvu Komisia oznámila týmto členským štátom, že má všetky informácie potrebné na posúdenie ich žiadostí.(7) Systém účtovania v hotovosti je zjednodušujúcim opatrením pre malé a stredné podniky. V prípade Spojeného kráľovstva sa zvýšením stropu obratu pre zjednodušený systém umožní väčšiemu počtu spoločností zvoliť si tento systém, teoreticky by mohlo ísť až o 57 000 ďalších podnikov. Uplatňovaním výnimky, o ktorú žiada Estónsko, sa umožní využívať systém účtovania v hotovosti 5 700 podnikom. V prípade Slovinska si využívanie systému účtovania v hotovosti bude môcť zvoliť 62 000 podnikov. Pokiaľ ide o Švédsko, systém bude môcť využívať 630 000 podnikov.(8) Výnimky pre Estónsko, Slovinsko, Švédsko a Spojené kráľovstvo sa môžu prijať vzhľadom na percento oprávnených podnikov, ktoré si môžu zvoliť tento zjednodušený systém, a vzhľadom na obmedzenú dobu ich uplatňovania.(9) Celková suma príjmu z daní týchto členských štátov na úrovni konečného spotrebiteľa nie je touto výnimkou dotknutá, a výnimka teda nemá negatívny vplyv na vlastné zdroje Európskych spoločenstiev, ktoré plynú z DPH.PRIJALA TOTO ROZHODNUTIE:Článok 1Odchylne od článku 17 ods. 1 šiestej smernice Rady (77/388/EHS) sa Estónsku, Slovinsku, Švédsku a Spojenému kráľovstvu povoľuje odkladať právo na odpočet dane na vstupe zdaniteľných osôb uvedených v druhom odseku, dovtedy, kým sa daň na vstupe zaplatí ich dodávateľom.Zdaniteľné osoby musia využívať systém, v rámci ktorého účtujú DPH na výstupe až po prijatí platby od svojich zákazníkov. Ich ročný obrat nesmie byť vyšší ako 50 000 000 SIT v prípade Slovinska, 3 000 000 SEK v prípade Švédska a 1 350 000 GBP v prípade Spojeného kráľovstva a v prípade Estónska musia tieto zdaniteľné osoby byť zaregistrované ako jediní majitelia.Článok 2Rozhodnutie 97/375/ES sa zrušuje.Článok 3Platnosť tohto rozhodnutia uplynie 31. decembra 2009.Článok 4Toto rozhodnutie je určené Estónskej republike, Slovinskej republike, Švédskemu kráľovstvu a Spojenému kráľovstvu Veľkej Británie a Severného Írska.V BruseliZa Radupredseda [1] Ú. v. ES L 145 z 13.6.1977, s. 1. Smernica naposledy zmenená a doplnená smernicou 2006/69/ES (Ú. v. EÚ L 221, 12.8.2006, s. 9).[2] Ú. v. EÚ C, , s. .[3] Ú. v. ES L 158 z 17.6.1997, s. 43. Rozhodnutie naposledy zmenené a doplnené rozhodnutím 2003/909/ES (Ú. v. EÚ L 342, 30.12.2003, s. 49).